علقات وزارة الري المصرية على أخبار خروج تمساح من نهر النيل فمصر، كتقول انه خرج ومشا مسافة برا وعاد رجع للما، وهذشي فقرية ميت المخلص بمركز زفتي فمحافظة الغربية. وفتصريحات لصحيفة “الوطن”، نفى وكيل الوزارة بالمحافظة، عادل عبد القادر، يكونو التماسيح اصلا كاينة فمركز زفتي، وأكد أن “كل ما تم تداوله إشاعات ماعندهاش أساس من الصحة”. وتساءل عبد القادر: “كيفاش يقدر يعيش التمساح فبلاصة فيها الما كيوصل غير لمتر ونص؟” وكان سبق راجت أخبار على وجود تماسيح فالما، وخروج تمساح اللي قالو مشا لمسافة 100 متر ورجع تاني، فقرية ميت المخلص بمركز زفتى بمحافظة الغربية، وهذشي قالوه بعض سكان المنطقة. هذ الحدث أثار استغراب وخوف السكان، خصوصا وان وجود تمساح فالمنطقة أمر خطير، ورؤية تمساح فمصر حاجة مامتعودينش عليها. 
أخبار على تماسيح خرجو من النيل وخلعو المصريين.. والوزارة ردات